jkorsvik/nowiki_second_scrape_merged huggingface dataset:
Tyskland under Sommer-OL 1900

Tyskland under Sommer-OL 1900. 78 utøvere fra Tyskland, alle menn, deltok i ti sporter under Sommer-OL 1900 i Paris. Tyskland kom på sjuendeplass med medaljefordelingen fire gull-, to sølv- og to bronsemedaljer. 


== Medaljer ==
Det ble ikke delt ut gull, sølv og bronsemedaljer under Sommer-OL 1900 i Paris. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker  1896 i Athen og  1900 i Paris


== Medaljevinnerne ==
Forretningsfolk

Forretningsfolk er en bred term på en person som har en høy stilling i et selskap samt har ansvaret for kontakter og forretningsoppgjør med andre selskaper.
Finansfolk er også benevning på en person som, med eller uten formell kompetanse, har egenskapen å kunne gjøre det bra, dvs. på kort eller lang sikt lønnsomme forretninger.
Det finnes mange forskjellige typer forretningsfolk:

Gründer
Investor
Administrator (typisk: Administrerende direktør)
Bedriftseier
Leder (både inne forretningsverden, organisasjonsverden og andre felter)
Trader (aksjetrader og trader av andre verdipapir)
Megler (aksjemegler og megler av andre verdipapir)
Konsulent
Investeringsbankier


== Se også ==
Handelsmann
Industriteknikk
Barbie Girl

«Barbie Girl» er en sang av dansk-norske dance-popgruppen Aqua.
Sangen ble utgitt 14. mai 1997 som deres tredje singel, og var den første av bandets singler som ble sluppet i Storbritannia. Sangen ble utgitt på debutalbumet Aquarium (1997) og var skrevet av Claus Norreen og Søren Rasted etter at bandet hadde sett en kitsch-utstilling.Sangen toppet hitlister i 14 land. I Storbritannia lå den på topp i fire uker, i Australia i tre uker. Den nådde #7 på den amerikanske Billboard Hot 100 listen.Singlen har per februar 2022 solgt over 8 millioner eksemplarer verden over. Musikkvideoen til sangen har per februar 2022 blitt vist over 1 milliard ganger på YouTube.
Like fullt kåret magasinet Rolling Stone låta (og videoen) i september 2011 til «den dårligste sangen i 1990-årene», ifølge oppslag hos Fox News.


== Referanser ==
Frankrike under Sommer-OL 1900

Frankrike under Sommer-OL 1900. 720 franske sportsutøvere deltok i nitten grener under Sommer-OL 1900 i Paris, på «hjemmebane». Frankrike er tildelt tjueseks gull- førtien sølv- og trettifire bronsemedalje og inntok dermed førsteplass på den uoffisielle medaljestatistikken. 


== Medaljer ==
Det ble ikke delt ut gull, sølv og bronsemedaljer under Sommer-OL 1900 i Paris. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker  1896 i Athen og  1900 i Paris 


== Medaljevinnerne ==


== Eksterne lenker ==
Resultater og profilside Arkivert 12. september 2015 hos Wayback Machine. på sports-reference.com
Dynamo stadion (Vladivostok)

Dynamo Stadium er et flerbruksstadion i Vladivostok, Russland. Det brukes for det meste til fotball og er hjemmebanen til FC Lutsj-Energija Vladivostok. Stadionet har en kapasitet på 10 200 tilskuere


== Referanser ==
Fylkesvei 214 (Troms)

Fylkesvei 214 (Fv214) i Troms går mellom Brøstadbotn fergekai og Bergan i Dyrøy kommune. Veien er 99 meter lang.
2019 ble veien arm av fylkesvei 7840.


== Kommuner og knutepunkter ==

 DyrøyBrøstadveien 


== Referanser ==


== Eksterne lenker ==
Vegvesenets vegkart
Al-Fashir

Al Fashir eller Al-Fashir (arabisk: الفاشر) er hovedstaden i Nord-Darfur i Sudan. Byen ligger 195 km nordøst for Nyala og har 264 734 innbyggere.
Al-Fashir er et jordbrukssentrum med handel med frukt og korn. Byen er et tidligere karavanesentrum som vokste frem rundt sultanen av Furs palass (nå et museum).
Zimbabwes kvinnelandslag i fotball

Zimbabwes kvinnelandslag i fotball representerer Zimbabwe i internasjonal fotball.
Zimbabwe meldte seg opp i det første Afrikamesterskapet, men trakk seg før første kamp. Zimbabwe forble borte fra Afrikamesterskapet fram til Afrikamesterskapet i 2000, der de kvalifiserte seg greit. I gruppespille tapte Zimbabwe for Sør-Afrika, men spilte uavgjort mot Uganda og slo Reunion, og gikk dermed videre til semifinalen. Zimbabwe tapte imidlertid klart i semifinalen mot Nigeria, og tapte også kalrt mot Ghana.
Også i 2002 kvalifiserte Zimbabwe seg til mesterskapet, men endte sist i gruppespillet etter to uavgjort og ett tap. Zimbabwe kvalifiserte seg også til mesterskapet i 2004, men nok en gang gikk de ut i gruppespillet, denne gangen på målforskjell bak Etiopia. Etter å ha vært med i tre Afrikamesterskap på rad, stilte ikke Zimbabwe engang til kvalifisering i 2006. I mesterskapet i 2008 spilte Zimbabwe kvalifisering, men etter å ha slått Zambia i første runde, tapte de mot Sør-Afrika i andre runde.
Zimbabwe har også deltatt i COFASA-Cup for kvinner, det vil si det beste landslaget blant de sørlige afrikanske landene. De har en finale fra 2002, og en fjerdeplass fra 2006. I kvalifiseringen til OL kom Zimbabwe til andre runde, der de tapte to jevne kamper mot Sør-Afrika.
Fylkesvei 7850

Fylkesvei 7850 går mellom Rødsand og Å i Senja kommune
Frem til 2019 hadde veien betegnelsen fylkesvei 224 (Troms).


== Kommuner og knutepunkter ==

 SenjaRødsandveien 

Endepunkt Rødsand


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7850
(no) Statens vegvesen – trafikkmeldinger
Salomonøyenes kvinnelandslag i fotball

Salomonøyenes kvinnelandslag i fotball representerer Salomonøyene i internasjonale kamper. Salomonøyene stilte opp i sitt første Oseaniamesterskap i 2007. Salomonøyene endte sist av fire lag etter uavgjort mot Tonga og tap for Papua Ny-Guinea og New Zealand. I Sørstillehavslekene, som også fungerte som OL-kvalifisering, kom Salomonøyene på tredjeplass i sin gruppe, på plassen bak kvalifiseringen til videre spill.


== Eksterne lenker ==
Salomonøyenes Fotballføderasjons hjemmeside
Francesco Gasparini

Francesco Gasparini (1661–1727) var en italiensk  kapellmester og operakomponist fra barokken.


== Liv og virke ==
Gasparini studerte formodentlig med Bernardo Pasquini og Arcangelo Corelli i Roma. I 1682 ble han organist i kirka Madonna dei Monti i Roma, der han skrev noen oratorier.  Han ble ansatt som sanger i Accademia Filarmonica di Bologna i 1684, året etter også som komponist.
Gasparinis debut på operascenen skjedde med Olimpia vendicata i Livorno 1686. Totalt skrev han rundt 80 operaer. Mest suksess fikk han med Ambleto (også Amleto), med en libretto basert på en Hamlet-tematikk, uavhengig av Shakespeares drama.
I 1701 ble Gasparini kapellmester ved Ospedale della Pietà i Venezia. I denne funksjonen ansatte han i 1703 Antonio Vivaldi som musikklærer og huskomponist. I årene 1718 til 1724 konsentrerte Gasparini seg fullt og helt om komponistgjerningen. Operaene hans ble oppført på alle de viktigste operahusene i Italia.
I 1725 ble Gasparini kapellmester ved San Giovanni in Laterano, en stilling han beholdt til sin død.
Gasparini var også musikkpedagog, hans mest kjente elever er Domenico Scarlatti og Benedetto Marcello. Etter sin død var Gasparini mest kjent for et læreverk i generalbass, L'armonico pratico al cimbalo (Venezia 1708), som kom i mange opplag fram til 1839.


== Referanser ==


== Kilder ==
Alberto Iesué: «Francesco Gasparini», treccani.it. Dizionario Biografico degli Italiani - bind 52 (1999).  Hentet 22. februar 2016.


== Eksterne lenker ==
(de) Verk av og om Francesco Gasparini i katalogen til det tyske nasjonalbiblioteket
(de) Verk av og om Francesco Gasparini i Deutsche Digitale Bibliothek
(de) Liste over sceneverk av Francesco Gasparini på grunnlag av MGG på Operone
(it) Søk etter operaer av Francesco Gasparini (oppslagsord i søkefeltet Autore: «Gasparini Francesco») i Corago-databasen ved Universitetet i Bologna
Batu Khan

Batu, eller Batu Khan (mongolsk: Бат Хаан, russisk: хан Батый, født cirka 1205, død 1255), var en mongolleder og krigerhøvding som ledet mongolveldets invasjon av Øst-Europa. Han var sønn av Dzjosjy og sønnesønn av Djenghis Khan. Batu grunnla Den gylne horde.


== Referanser ==
Kari Vikhagen Gjeitnes

Kari Vikhagen Gjeitnes (født 13. januar 1985 i Molde) er en norsk tidligere langrennsløper som representerte Henning Skilag og Team Koteng. Inntil 2019 representerte hun Team Ragde Eiendom. Hun ble verdensmester i sprint for junior i 2005, og tok NM-sølv i klassisk sprint under Norgesmesterskapet på ski 2008 og i Norgesmesterskapet på ski 2015.
Hun ble nummer fem i sprint klassisk i VM 2015 i Falun.
Hun vant Marcialonga 2020 og ble nummer to sammenlagt i Ski Classics 2019/20. Hun la opp i 2020.


== Sammenlagtplasseringer i verdenscupen ==


== Referanser ==


== Eksterne lenker ==
(en) Kari Vikhagen Gjeitnes – FIS (langrenn) 
– Bare glem VM
langrenn.com  Kari Vikhagen Gjeitnes Juniorverdensmester
NM-suksessen gir billett til Estland
Bygdøy skole

Se også Bygdø skole for den tidligere skolen fra 1896.Rektorer
1946–1955: Anne- Marie Løfgren
1955–1960: Bjørn Lund Hodne
1960–1979: Håkon Straume
1979–1988: Kjellhaug Pettersen
1988–2000: Unni B. Roksvåg
2000–2003: Ada Holmen
2003–2007: Gerd Lie
2007–2022: Svein G. Olsen
2022-d.d:     Gullborg Støldal
Bygdøy skole er en barneskole på Bygdøy i Oslo. Skolen ble etablert i 1926. Skolebygningen fra 1926 er i to etasjer i pusset tegl og valmet tak med taksten, arkitekt var Harald Bødtker. I 1940 åpnet et tilbygg tegnet av Georg Greve. 
Under store deler av andre verdenskrig var skolen rekvirert av tyskerne og brukt som forlegning for tyske soldater.I 2002 gjennomgikk skolen en omfattende rehabilitering og utbygging. Det drives utstrakt samarbeid med museene i nærmiljøet.


== Rektorer ==
2022-: Gullborg Kristin Støldal (fra Rosenholm skole)
2004-2022: Svein G. Olsen


== Referanser ==


== Eksterne lenker ==
Data og statistikk - MinOsloskole, Oslo kommune. Besøkt 5. februar 2018.
Skolens hjemmeside
Kurultai

Kurultai eller Kuriltai er et begrep fra de tidlige tyrkerfolkenes språk, og som opprinnelig betegnet et fyrsteforsamling. Begrepet utviklet seg med tiden slik at det blant göktürkene og mongolene ble brukt om gruppens folkeforsamling, altså et slags riksting. Ordet er avledet av khural som også i dag brukes om den mongolske nasjonalforsamlingen.


== Mongolia ==
Blant mongolene ble gjerne felttogene planlagt på en kurultai, og det skulle i regelen et kurultai til for utnevnelse av hærførere. Slik ble for eksempel Djengis Khan valgt under en kurultai i året 1206.Ulempen med ordningen var mongolforbundets forskjellige krigsherrer og ledere måtte innfinne seg for slike større beslutninger, og at de dermed ikke lenger kunne være blant sine krigere. Det medførte pauser i erobringstoktene. Det var innkallingene til slike kurultai etter at Ögedei Khan i (1241) og Möngke Khan (1259) døde som førte til avbrudd av mongolske fremrykninger mot henholdsvis Wien og Syria. Disse fremstøtene kunne meget vel ha endt med mongolsk seier, slik at dette mongolske styringssystemet kan ha kostet mongolriket skjellsettende seirer og nye store erobringer i Europas og i Midtøsten. 


== Referanser ==


== Kilder ==
L. N. Gumilev (1987). Searches for an Imaginary Kingdom:The Legend of the Kingdom of Prester John. Cambridge University Press. ISBN 0-521-32214-6. 
John Man (2008). Djengis Khan: En biografi. Gyldendal. ISBN 978-82-05-37351-8.
Wilhelm Olsen (bryter)

Wilhelm Alexander Olsen (født 12. mai 1891 i Oslo, død 6. april 1971 samme sted) var en norsk olympisk bryter fra Oslo.
Olsen deltok under sommer-OL for Norge i 1920 i Antwerpen i fjærvekt.


== Klubber ==
Fagforeningens IL
Vålerenga IdrettsforeningSP 09  Norgesmester 1920-1921


== Referanser ==


== Eksterne lenker ==
(en) Wilhelm Olsen – Olympedia 
(en) Wilhelm Olsen – Sports-Reference (OL-resultater – arkivert)
Haris Vučkić

Haris Vučkić (født 6. september 1992) er en slovensk fotballspiller som spiller for den kroatiske klubben NK Rijeka.


== Karriere ==
Vučkić startet karrieren sin i slovenske NK Domžale. I august 2008 ble han forfremmet til førstelaget. Den 16. januar 2009 ble det bekreftet at Vučkić kom til å signere en kontrakt på 3 1/2 år med engelske Newcastle United. Den 1. september 2015 ble lånt ut fra Newcastle United til Wigan Athletic FC ut 2015/2016-sesongen.


== Referanser ==


== Eksterne lenker ==
(en) Haris Vučkić – FIFA 
(en) Haris Vučkić – UEFA 
(en) Haris Vučkić – Transfermarkt 
(en) Haris Vučkić – national-football-teams.com 
(en) Haris Vučkić – WorldFootball.net 
(en) Haris Vučkić – Soccerbase.com 
(en) Haris Vučkić – FootballDatabase.eu 
(en) Haris Vučkić – Soccerway 
(en) Haris Vučkić – EU-Football.info 
(en) Haris Vučkić – PlaymakerStats.com
Surinams kvinnelandslag i fotball

Surinams kvinnelandslag i fotball representerer Surinam i internasjonal fotball.
Surinam debuterte i mesterskapssammenheng med kvalifiseringen til Gold Cup i 2002, der de kom til siste hinder, men tapte både for Trinidad og Tobago og Haiti. I kvalifiseringen til Gold Cup i 2006 tapte Surinam igjen mot Haiti. I OL-kvalifiseringen 2008 kom Surinam på andreplass i sin innledende gruppe bak Trinidad og Tobago, og gikk dermed ikke videre.
Fylkesvei 7898

Fylkesvei 7898 går mellom Flatvoll i Tromsø og Seljelvnes i Balsfjord. Veien er 23,7 km lang.
Veien starter fra europavei 8 i lia over Seljelvnes, på østsida av Balsfjorden. Like etter tar Fv7900Fylkesvei 7900 av mot venstre, ned mot Seljelvnes. Fv292 går herfra mot nordøst, i ei bratt stigning oppover lia, og ved Vakkerhaugen passeres veiens høyeste punkt på 220 moh, bare 3 km fra Balsfjorden. Veien passerer nå inn i Lakselvdalen, og på østsida av dalen ligger den sørlige delen av Lyngsalpan, og den iøynefallende Piggtinden (1505 moh) ses rett mot øst fra veien.
Veien fortsetter mot nordøst og ned i øvre Lakselvdal, hvor den følger østsida av dalen. Dalbunnen er relativt flat og det ligger mindre grender og gårdsbruk langs veien gjennom hele dalen, med skogstrekninger i mellom. Omtrent midtveis passerer veien inn i Tromsø kommune, og snur like etter mot nord og passerer ved grenda Skulva over Lakselva, og følger heretter vestsida av dalføret. Nederst i Lakselvdalen går veien gjennom de sørligste gårdene i bygda Lakselvbukt, og munner ut i Fv293 ved gården Flatvoll.
Frem til 2019 hadde veien betegnelsen fylkesvei 292 (Troms).


== Kommuner og knutepunkter ==

 TromsøLakselvddalveien 

 BalsfjordDalveien 


== Referanser ==


== Eksterne lenker ==
Vegvesenets vegkart
Kartverkets norgeskart

(no) Statens vegvesen – trafikkmeldinger Fv7898
(no) Statens vegvesen – trafikkmeldinger
Stort løvfly

Stort løvfly (Parastichtis ypsillon) er en sommerfugl som tilhører familien nattfly (Noctuidae). Den er nokså sjelden i Norge, men er funnet langs kysten til Rogaland.


== Utseende ==
Et middelsstort (vingespenn 35–39 mm), gråbrunt-spraglete nattfly. Forvingen har vanligvis noe utydelige tegninger. Langs ytterkanten går det en lys tverrlinje som har fire utoverrettede tenner, også ofte svarte, kileformede flekker som støter an mot den. Ring- og nyremerkene er vanligvis ganske tydelige, lyskantede, og støter nesten mot hverandre. Ofte kan man se en siksak-tverrlinje i vingens bakre halvdel nær roten, og en svart lengdestrek ut fra roten midt på vingen. Bakvingen er lysgrå, mørkere ytterst.


== Levevis ==
Arten finnes på steder der det vokser gamle ospe- eller seljetrær, der larvene utvikler seg mellom sammenspunne blader eller nye skudd om våren. Larvene er bare aktive om natten, utvokste larver kryper ned på bakken og gjemmer seg om dagen. Den overvintrer som egg. De voksne sommerfuglene flyr i juli.


== Utbredelse ==
Stort løvfly er utbredt i Nord-Afrika, Europa unntatt lengst i nord og videre østover til Stillehavet i Øst-Sibir. I Norge er det ganske sjeldent og bare funnet langs kysten fra Oslofjorden til Jæren.


== Kilder ==
Norges sommerfugler – Stort løvfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Parastichtis ypsillon på UK moths: [3]


== Eksterne lenker ==
(en) stort løvfly i Encyclopedia of Life 
(en) stort løvfly i Global Biodiversity Information Facility 
(no) stort løvfly hos Artsdatabanken 
(sv) stort løvfly hos Dyntaxa 
(en) stort løvfly hos NCBI 
(en) Kategori:Parastichtis ypsillon – bilder, video eller lyd på Wikimedia Commons 
(en) Parastichtis ypsillon – galleri av bilder, video eller lyd på Wikimedia Commons
Krypvierfly

Krypvierfly (Mesogona oxalina) er en sommerfugl som tilhører familien nattfly (Noctuidae). Den er bare kjent fra tre lokaliteter i Østfold i Norge.


== Utseende ==
Et middelsstort (vingespenn 34 – 39 mm), kraftig, grått nattfly. Forvingen er jevnt grå, midtfeltet (mellom de to tverrlinjene) litt mørkere. Den har to rette, gulaktige tverrlinjer som nærmer seg hverandre mot bakkanten og danner en V uten spiss. Nyre- og ringmerkene er lyskantede og tydelige. Langs vingens ytterkant er det to rader av små, mørke flekker, den ytterste tydeligst. Bakvingen er grå med to utydelige, mørkere tverrbånd.


== Levevis ==
Krypvierflyet finnes ved sandstrender og på sandete heder der næringsplanten, krypvier (Salix repens) vokser. Biotopen er sandstrender og sandfelt litt inne i landet. Det overvintrer som egg og larvene utvikler seg på våren og forsommeren. De voksne sommerfuglene flyr i august – september.


== Utbredelse ==
Arten er bare kjent fra Europa, der den finnes østover til Uralfjellene, men den ser ut til å mangle i store deler av dette området. 
I Norge ble den første gang registrert i 1993, og den er bare kjent fra tre lokaliteter i Hvaler og Råde kommuner i Østfold. Den er listet som sårbar (V) på Norsk rødliste for arter. Man antar at arten kan være truet av ferdsel og tråkk på lokalitetene, og av gjengroing av åpne områder.


== Rødlistevurdering ==
I Norge er arten funnet på fire lokaliteter, alle i Østfold. Tre av lokalitetene er på Hvaler, og en lokalitet er på et sandområde i tilknytning til Rygge flyplass. Etter år 2000 er arten kun registrert på Hvaler. 
Trusler mot arten er utbygging, slitasje fra badegjester, men også gjengroing, spesielt med furu. Sandflukt kan også ødelegge. Påvirkningene fører til en fragmentering av forekomstene. Arten rødlistes i 2021 som kritisk truet CR.


== Referanser ==


== Kilder ==
Norges sommerfugler – Krypvierfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]


== Eksterne lenker ==
(en) krypvierfly i Encyclopedia of Life 
(en) krypvierfly i Global Biodiversity Information Facility 
(no) krypvierfly hos Artsdatabanken 
(sv) krypvierfly hos Dyntaxa 
(en) krypvierfly hos Fauna Europaea 
(en) krypvierfly hos NCBI 
(en) Kategori:Mesogona oxalina – bilder, video eller lyd på Wikimedia Commons
Gult rovfly

Gult rovfly (Cosmia trapezina) er en sommerfugl som tilhører familien nattfly (Noctuidae). Den er vanlig i det sørlige Norge.


== Utseende ==
Et middelsstort (vingespenn 28 – 33 mm), grågult nattfly, vingene med spredte, mørkere skjell. Forvingen har to brune tverrlinjer der den innerste er ganske rett mens den ytterste er kraftig utbuet nær fremkanten. Tverrlinjene nærmer seg hverandre mot bakkanten og avgrenser at trapesformet midtfelt, som vanligvis er litt mørkere enn resten av vingen. Nyre- og ringmerkene er vanligvis utydelige, men det er en liten, mørk flekk i midtfeltet, dessuten en rad av små, mørke flekker langs ytterkanten. Bakvingen er gulgrå, frynsene langs kanten gul- eller rødaktige.


== Levevis ==
Gult rovfly er vanlig i løvskog, hager og parker. Larven lever på ulike løvtrær. Den er kjent for at den kan drepe og spise andre larver, både artsfeller og av andre arter, så disse larvene må holdes enkeltvis om man vil avle dem opp. I naturen lever de trolig likevel mest av plantekost. Arten overvintrer som egg. De voksne sommerfuglene flyr om natten i juli – september og kommer gjerne til lys.


== Utbredelse ==
Gult rovfly er utbredt over det meste av Europa østover til Uralfjellene og Kaukasus. Det finnes flere lignende arter i Europa, men ikke i Norge. I Norge er den vanlig på Sørlandet og de sørlige delene av Øst- og Vestlandet, den er funnet nord til Lierne i Nord-Trøndelag.


== Referanser ==


== Kilder ==
Norges sommerfugler – Gult rovfly
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Cosmia trapezina på UK moths: [2]


== Eksterne lenker ==
(en) vanlig rovfly i Encyclopedia of Life 
(en) vanlig rovfly i Global Biodiversity Information Facility 
(no) vanlig rovfly hos Artsdatabanken 
(sv) vanlig rovfly hos Dyntaxa 
(en) vanlig rovfly hos Fauna Europaea 
(en) vanlig rovfly hos NCBI 
(en) Kategori:Cosmia trapezina – bilder, video eller lyd på Wikimedia Commons 
(en) Cosmia trapezina – galleri av bilder, video eller lyd på Wikimedia Commons 
Cosmia trapezina – detaljert informasjon på Wikispecies
Willem van Rubroek

Willem van Rubroek (født ca. 1220 i Ruysbroek i Flandern, død ca. 1293) var en fransk reisende, misjonær, og fransiskanerprest. Han er også kjent som Willem van Ruysbroeck, Guillaume de Rubrouck eller Willielmus de Rubruquis. Hans skildring av sin reise til Mongolenes rike er blant den europeiske middelalders mesterverker innen sjangeren geografiske kulturelle skildringer. 


== Liv og virke ==
Willem var flamlender, fra den delen av det historiske Flandern som nå ligger på fransk side av den fransk-belgiske grense. Han trådte inn i fransiskanerordenen og studerte i Paris.
Willem van Rubroek deltok under kong Ludvig IX av Frankrikes korstog til Det hellige land i 1248, og ble boende i Akka i fire år. 

 
Han ble sendt av pave Innocens IV og av den franske kongen fra Syria med noen ledsagere som misjonærer til Batu Khans sønn Sartach. Man trodde at han var blitt kristen. Kongen nøret et håp om å få i stand en mongolsk-kristen allianse mot muslimene. Paven var dessuten opptatt av å videreføre de diplomatiske kontakter han også i misjonsøyemed noen år tidligere hadde etablert med Mongolerriket. 
Willems ledsagere var medbroren Bartolomeus av Cremona, en tolk og en personlig tjener. Selskapet dro den 7. mai 1253 fra Konstantinopel over Svartehavet, gjennom Krim og det sørlige Russland til Batus hovedsete, Saraj. Derifra fortsatte man videre nordenom Kaspihavet og Aralsjøen gjennom Turkestan og Dzungaria til storkhanens leir, Karakorum. Her forble Willem van Rubroek med storkhanen Möngke Khans tillatelse fra den 27. desember 1253 til den 10. juli 1254. Willem fikk også audiens, tidlig i januar 1254.
Hjemveien gikk på omtrent samme vis til Kaspihavet, men deretter dro han gjennom Armenia og Lilleasia til Kypros. Willem ankom der den 16. juni 1255.
Willems latinske reisebeskrivelser avfattet i brevs form til kongen er detaljrik og presis. Navnet på den er:

Itinerarium fratris Willielmi de Rubruquis de ordine fratrum Minorum, Galli, Anno gratia 1253 ad partes Orientales.Den er ved siden av fransiskaneren Giovanni da Pian del Carpines skildringer og Marco Polos tekster det viktigste bidraget til middelalderens kunnskap om Asia. 
På midten av 1300-tallet benyttet bløffmakeren Jean de Mandeville seg av Willem van Rubroeks tekster for å komponere sine egne falske reiseberetninger.


== Referanser ==


== Litteratur ==
Guillaume de Rubrouck : Voyage dans l'empire mongol, Payot, 1985.
Solance Marin : Guillaume de Rubrouck i Encyclopédia Universalis, 2001.


== Eksterne lenker ==
„William of Rubruck's Account of the Mongols“
Willem av Rubroeks reise